TEAMG บวกแรง 20% รับ “เน็กซเตอร์ฯ” บ.ลูก SCC เข้าถือหุ้น 10% ขึ้นแท่นหุ้นใหญ่เบอร์ 1
TEAMG วิ่งแรง 20% ขานรับ "เน็กซเตอร์ เวนเจอร์ส" บ.ลูกของ SCC เข้าถือหุ้น 10% ขึ้นแท่นผู้ถือหุ้นใหญ่อันดับที่ 1
TEAMG วิ่งแรง 20% ขานรับ "เน็กซเตอร์ เวนเจอร์ส" บ.ลูกของ SCC เข้าถือหุ้น 10% ขึ้นแท่นผู้ถือหุ้นใหญ่อันดับที่ 1
8 ก.ย. 2564

ผู้สื่อข่าวรายงานว่า ราคาหุ้น บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG ณ เวลา 10.02 น. อยู่ที่ระดับ 2.94 บาท บวก 0.48 บาท หรือ 19.51% สูงสุดที่ระดับ 3.10 บาท ราคาต่ำสุดที่ระดับ 2.84 บาท ด้วยมูลค่าการซื้อขาย 161.45 ล้านบาท

ทั้งนี้ ราคาหุ้น TEAMG ปรับตัวเพิ่มขึ้นรับข่าวการเข้าถือหุ้นของ บริษัท เน็กซเตอร์ เวนเจอร์ส จำกัด (Nexter Ventures) ซึ่งเป็นบริษัทย่อยของบริษัท ปูนซิเมนต์ไทย จำกัด (มหาชน) หรือ SCC โดยเป็นการเข้าซื้อหุ้นจากกลุ่มผู้ถือหุ้นรายใหญ่ ได้แก่ นายประเสริฐ ภัทรมัย, นายพีรวัธน์ เปรมชื่น, นายธนสาร ก้วยเจริญพานิชก์, นายกิตติพล บุลนิม และนายอิศรินทร์ ภัทรมัย จำนวนรวม 67,328,800 หุ้น คิดเป็นร้อยละ 9.90 ของจำนวนหุ้นที่ออกและจำหน่ายได้แล้วทั้งหมด ในราคา 2.54 บาท/หุ้น มูลค่ารวมกว่า 171 ล้านบาท โดยได้ทำการซื้อขายหลักทรัพย์รายใหญ่ (Big lot) ผ่านตลาดหลักทรัพย์แห่งประเทศไทยเมื่อวันที่ 7 กันยายน 2564
โดยการเข้ามาถือหุ้นของ Nexter Ventures จะส่งเสริมให้เกิดความร่วมมือในการดำเนินธุรกิจของแต่ละฝ่าย ในด้านวิศวกรรม สถาปัตยกรรม สิ่งแวดล้อม เทคโนโลยีและนวัตกรรม เช่น การใช้เทคโนโลยีการก่อสร้างที่เป็นมิตรต่อสิ่งแวดล้อม เป็นต้น
ทั้งนี้จากการเข้าถือหุ้นของ Nexter Ventures ดังกล่าว ทำให้โครงสร้างการถือหุ้นของบริษัท 10 ลำดับแรกมีการเปลี่ยนแปลงไป ดังนี้
